సరే, హో!
-ఓవెన్ కి ఇది ముఖ్యమైన రోజు. చాలాను. -వస్తున్నా చూసుకోండి.
సమాచార వినిమయం చేస్తూ నిధులు సేకరిస్తున్నాడు
తన "ఐ లవ్ పార్క్" ఉద్యమం కోసం.
అది విజయవంతంగా సాగుతున్నటే ఉంది.
నగర ప్రభుత్వం చేసే తక్కువ బడ్జెట్ ప్రాజెక్టులు చేసేపాటి చేస్తోంది.
ఇక సైన్ మీద పెట్టాల్సిన మిగతా అక్షరాలు పెట్టు.
"పార్క్" కి ముందు "ఐ లవ్" అని పెట్టు.
-దానికి బడ్జెట్ లేదు. -పార్క్ కి ఎంత?
మీకు ఐదు డాలర్లు కడితే ఒక ఉడుతకి పేరు పెట్టచ్చా అయితే?
-అంతే. -అప్పుడు దాన్ని తినచ్చా?
-లేదు. ఏంటి? -అయితే ఇంకెందుకు?
ఈ చిల్లు చాలా చిన్నగా ఉంది. నా తల చెట్టులో ఇరుక్కుంది బాబోయ్!
వద్దు…
కానీ ఈరోజు ఈ ఉద్యమం పండబోతోంది.
అంటే పరిపక్వం చెందబోతోంది.
ఏమైనా, ఆ ప్రయత్నాలే ఈరోజు ఈ స్థాయికి తీసుకువచ్చాయిలే.
ఓవెన్ ఇప్పటిదాకా నిర్వహించిన వాటిలో అతి పెద్ద కార్యక్రమం ఈ ఐ లవ్ పార్క్ వేడుక.
చిరుతిళ్ళ బళ్ళు, సంగీత కార్యక్రమాలు, ఫేస్ పెయింటింగ్, సమాచార కేంద్రం వంటివి ఉంటాయి.
డెరిక్ అనే ఒకతను ఉంటాడు. మీకు తెలియదులే కానీ చాలా సరదా మనిషి.
ఇవన్నీ ఉండగా,
ఓవెన్ ధ్యాసంతా, అవును మీరనుకున్నట్టే, టోట్ బ్యాగ్ అమ్మకాల మీద ఉంది.
బర్డీ, ఇక్కడ నీ అవసరం ఉంది.
నా ప్రాణ స్నేహితుడికి నా అవసరం ఉంది. నేను సాయం చేయాలి.
టోట్ డేరా కిందకి వెళ్లి
మధ్యలోంచి పైకి తోయగలవేమో చూస్తావా?
ఎల్వుడ్, నీ టోట్ బ్యాగ్స్ పెట్టె ఏది?
అమ్మడానికి రెండు పెట్టెల టోట్ బ్యాగ్స్ ఉన్నాయి.
నేను ఆఫీసు నుంచి ఒకటి తెచ్చాను. నువ్వు ఒకటి తెచ్చి ఉండాలి కదా?
పెట్టె గురించి విషయం ఏమిటంటే,
పొరపాటున తలకిందులుగా దాన్ని తెరిచాను.
అప్పుడు తిరగతిప్పి పైనుంచి మళ్లీ తెరిచాను.
-కానీ అప్పటికే అడుగుది తెరిచి ఉంది. -పెట్టె తీసుకురావోయ్!
ఇక దాన్ని పెట్టె అనలేము. సాదా కార్డ్ బోర్డ్ అనాలి.
-ఎల్వుడ్! -వెంటనే తెస్తాను.
సరే, శాంతి శాంతి.
ఈరోజు టోట్స్ అన్నిటికంటే ముఖ్యమని అందరికీ తెలుసు.
నడిచే సమాచార పత్రాలు అవి.
ఆ సంచుల్లో జనం వేరే అన్ని వస్తువులూ వేసుకుంటారు.
చెట్ల గురించి నేను సమాచార పత్రం ఇచ్చాననుకోండి,
టోట్ లేకపోతే ఆ కరపత్రం తిన్నగా చెత్తబుట్టలోకి చేరుతుంది.
టోట్స్ లేనిదే, మామూలుగా సెలవులకి జనం పోగైనట్టు.
అదే టోట్స్ ఉంటే, అదొక విజయవంతమైన కార్యక్రమం.
నాన్నకి క్రిస్ట్మస్ కి ఏమి కానుక ఇవ్వాలో అర్థమయ్యింది.
ఐప్యాడ్ కదా? పుస్తకాల్లో అక్షరాలను నాన్న చదవలేకపోతున్నారు.
అంతా నిక్కచ్చిగా జరగాలని కోరుకుంటున్నాను.
టోట్ అమ్మకాల ద్వారా పార్క్ కి డబ్బు సేకరించవచ్చు.
అవి కొనటానికి మన సొంత డబ్బు ఖర్చుపెట్టాము. కనుక ఒక్కటి అమ్మకపోయినా,
పార్క్ కి డబ్బు నష్టం జరిగినట్టే.
ఎలాగూ ఆ డబ్బుని డ్రగ్స్ కొనటానికి వాడేవారే.
రెండు కుట్లు వేయించాల్సింది.
ఒక్క కుట్టుతో "విజయవంతమైన ఉద్యమం" అనిపించుకోగలమో లేదో!
బంగారం, నీపై ఒత్తిడి ఉందని నాకు తెలుసు, కానీ అంతా సవ్యంగానే ఉంది. టోట్స్ చక్కగా ఉన్నాయి.
ఈ ఉద్యమానికి నువ్వు నారు పోశావు, నీరు పట్టావు.
ఇక హాయిగా పూలు, ఫలాలు ఇస్తుంది, చూస్తూ ఉండు.
బాగా చెప్పావు.
ఆ ఉద్యాన పరిభాష వాడినందుకు సంతోషం.
నా బంగారానికి ఏమిష్టమో నాకు తెలుసుగా? ఇక హాయిగా ఉండు.
అప్పుడే హాయిగా అనిపి…
క్షమించండి, క్షమించండి.
నా అపార్ట్మెంట్లో గ్యాస్ పైపుల ధ్వనిని దాటుకొని నాకు వినిపించే ఏకైక రింగ్ టోన్ ఇదే.
అన్నట్టు, ఏబీ కూడా ఒక గొప్ప ప్రయత్నంలో ఉంది.
కొన్ని నెలల ప్రయత్నాల తర్వాత,
ఒక పాత్ర వేయటానికి ఆడిషన్లో ఆఖరి రౌండ్ వరకు చేరింది.
ఆ కాల్ వస్తుందని ఎదురుచూస్తోంది. అది జరిగి మూడు వారాలు అయ్యిందనుకోండి.
-హలో? -హాయ్, నేను నీ రూమ్మేట్ మిస్టర్ మాండెల్బామ్.
నీ రెయిన్ కోట్ మరచిపోయావు.
వర్షం పడట్లేదు కదా? అందుకే… పైగా నాకసలు రెయిన్ కోట్ లేదు కూడా.
మరి ఇది ఎవరి రెయిన్ కోట్?
నేనింక ఫోన్ పెట్టేయాలి. సరేనా?
ఇంకా వాళ్ళ నుంచి కాల్ రాలేదా?
పర్వాలేదులే.
అది, అలా ఉండాలి, ఏబీ పిన్నీ. ఇంకోటి వస్తుందిలే.
ఏంటి? కాదు. పర్వాలేదని ఎందుకన్నాను అంటే, ఇది నాకు ఖచ్చితంగా వస్తుందని.
ఓ, అవును.
నీకు ఈ పాత్ర, తర్వాతి పాత్ర కూడా వస్తాయని నా ఉద్దేశం.
ఊహల్లో ఘన విజయాలన్నీ మనకే.
మేయర్ లీడ్స్ ని నెలల తరబడి మంచి చేసుకున్నాక,
ఈరోజు నేను అనుకున్నది చేయబోతున్నా.
ముందు, అతనికి ఈ లగార్డియా షాండెలియర్ బహుమతిగా ఇస్తాను.
క్రితం సారి ఇక్కడకి వచ్చినప్పుడు దీన్ని తెగ పొగిడాడు.
ఈ చోటు చాలా అమోఘంగా ఉంది. ఆ షాండలియర్ చూడండి.
ఇక మధ్యాహ్నం మేము కలిసేసరికి, అతను నా బుట్టలో పడిపోతాడు.
నేనేం అడిగితే అది చేసేస్తాడు. ఏమిటా గలగల ధ్వని?
షాంపేన్! ఆపు!
హెలెన్, శుభ్రం చెయ్యి! హెలెన్!
-హాయ్. వచ్చేశాను. హాయ్. -ఎక్కడకి పోయావు?
ఒక గంట నుంచి లిఫ్టులో ఇరుక్కుపోయాను.
మెయింటెనెన్స్ వాళ్ళకి కాల్ చేస్తే, ఎవరూ ఎత్తలేదు.
మీకు కూడా కాల్ చేశాను. చాలా సార్లు.
నా ఫోన్ టేబుల్ మీద ఆ చివరకి ఉంది.
అయితే, నువ్విప్పుడు…
హలో? సరే. ఆవిడకి చెప్తాను.
మధ్యంతర మేయర్ లీడ్స్ తో మీ సమావేశం రద్దు అయ్యింది.
-ఏంటి? -మీకు దూరంగా ఉండాలనుకుంటున్నాడట
సమ్మె కారణంగా.
ఏంటి, ఏమి సమ్మె?
ఆ సమ్మె.
బిట్సీ బ్రాండన్హామ్ నశించాలి!
-మాకు కొన్ని కావాలి -హూ హూ హూ హా హా
-అవి నెరవేరాలి -హూ హూ హూ హా హా
-పిడికిలి నింగికి తాకనీ -హూ హూ హూ హా హా
-సమయం దగ్గరకొచ్చింది -హూ హూ హూ హా హా
మాకేం కావాలి? చాలా కావాలి
ఎప్పటికి కావాలి? ఈ మధ్యాహ్నానికి
మాకేం కావాలి? చాలా కావాలి
చాలా పడ్డాము
ఎప్పటికి కావాలి? ఈ మధ్యాహ్నానికి
ఇక దాష్టికానికి తావే లేదు!
నాకు వెర్రి అంటూ వెటకారం కూడదు
-నేను అతిగా పాడతానని అనటానికి లేదు -మందు ఎక్కువ పోస్తానని తిట్టటానికి లేదు
నేలంతా జారేలా చేస్తానంటావు నీ అంతగా ఎవరూ దిగజారరుగా
-ఆమె భరతం పట్టే సమయమిది -బ్రాండన్హామ్ ఉద్యోగుల్లారా, తరలి రండి
-మనకేం కావాలి? -సరైన ప్రణాళిక
ఎప్పటికల్లా కావాలి? ఈ మధ్యాహ్నానికి
-మనకేం కావాలి? -మనిషి మనిషికిచ్చే మర్యాదోయ్!
ఎప్పటికల్లా కావాలి? ఈ మధ్యాహ్నానికి
-ఇంకో హెలెన్ ని పిలువు. -హూ హూ హూ హా హా
ఇక్కడకి రమ్మని పిలువు!
ఓ, ఏబీ
నువ్వు ఇక్కడకి రావాలి
ఓ, "ఐ లవ్ పార్క్" అనేది నేను చేసే అతిగొప్ప కార్యక్రమం కావచ్చు
సెంట్రల్ పార్క్ ని అందరికీ ప్రీతిపాత్రంగా చేసే దారి ఇది
సరిగ్గా జరగకపోతేనో? రాత్రి లోపు తేలిపోతుంది
ఏది ఏమైనా, నా సర్వస్వం ఇందులో పెట్టాను పోతే అంతా పోతుంది
నేను నటిని అవ్వాలనుకున్నా, ఎందుకీ సమయం వృధా?
నీ అవసరం ఉంది. తక్షణం రా!
నాది కానిదాన్ని నాదంటూ నటిస్తున్నా అంతే
వేదికపై ప్రకాశిస్తున్న కాంతిలో ఉండాలి నేను
వస్తున్నా.
రాజీ పడ్డానో, ఇక విజయం పొందలేను
-మనకేం కావాలి? -నా సంబంధాలు పనికిరావాలి
ఎప్పటికి కావాలి? ఈ మధ్యాహ్నానికి
-మనకేం కావాలి? -"ఐ లవ్ పార్క్" విజయం
ఎప్పటికి కావాలి? ఈ మధ్యాహ్నానికి
మనకేం కావాలి? చాలా కావాలి
చాలా కావాలి
ఎప్పటికి కావాలి? ఈ మధ్యాహ్నానికి
ఈ మధ్యాహ్నానికి
మనకేం కావాలి? చాలా కావాలి
చాలా కావాలి
ఎప్పటికి కావాలి? ఈ మధ్యాహ్నానికి
అబ్బా, ఏం దారుణం?
-అవును, చాలా కోపంగా ఉన్నట్టున్నారు వాళ్ళు. -నీ గురించి అంటున్నాను.
-ఏంటి? నా గురించా? -అవును, ఇదంతా నీ తప్పే.
-ఎలా? -నా ఉద్యోగులతో నేను మాట్లాడను.
వాళ్ళ కళ్ళలోకి కూడా చూడను. దారుణం.
పైగా, ఆ మెగాఫోన్ ని పట్టుకున్న ఆ దారుణమైన అమ్మాయిని
-ఉద్యోగంలోంచి పీకేయమని చెప్పానా లేదా? -న్యాయాన్యాయాలు బేరీజు వేశా.
మేయర్ కి ఆమె నచ్చినట్టుంది.
కనుక ఆమెను తీసేయటం బాగుండదని ఆగాను.
నీ న్యాయాన్యాయాల విశ్లేషణ కోసం నిన్ను పెట్టుకోలేదు.
నేను చెప్పింది చేయటానికి నిన్ను పెట్టుకున్నాను.
తోలు కప్పిన రోబాట్ లాంటిదానివి.
-మిస్ బ్రాండన్హామ్, హెలెన్, హాయ్. -ఇంకో హెలెన్.
-ఏబీ. -సమయానికి వచ్చావు.
పాత హెలెన్ ఇక్కడ పిచ్చి పనులన్నీ చేసింది,
కనుక నువ్వు ఈ షాండలియర్ ని మేయర్ ఇంటికి తీసుకెళ్లి ఇవ్వాలి.
ఏంటి? ఊరవతలకి ఈ షాండలియర్ ని తీసుకువెళ్ళమంటున్నారా?
ఏదైనా ట్రక్ ఉందా?
ఎత్తుకొని తీసుకువెళ్ళాలా?
అది "ఇంకో హెలెన్" పడాల్సిన తలనొప్పి. నీకేం పర్వాలేదు.
మీ ఊళ్ళో జొన్న తిన్న పిక్కబలం ఇది మోయటానికి పనికొస్తుంది.
ఈ పిక్కల్లో జొన్న లేదు. వీటిని అప్పచ్చులతో నింపేశా బాబూ.
ఇంకా ఇక్కడే నుంచున్నావెందుకు?
లేపు, మోసుకుపో. ఇది నీ పని. బయల్దేరు!
అలాగే, అలాగే, అలాగే.
మోలీ, మీ టోట్ డిజైన్ చాలా బాగుంది.
మనుషుల గుండెల్ని విందుగా తింటూ ఊళ్ళో కలయతిరిగే పెద్ద కాయిజూ.
ఏంటి? కాదు.
ఇది స్నేహపూరితమైన పార్క్. స్నేహభావంతో చేతులు చాపుతున్నాడు.
అవునవును, తెలుసు. బాగుంది.
మేయర్ లీడ్స్.
ఓవెన్, వావ్! బాగుందోయ్!
"ఐ లవ్ పార్క్" విషయంలో నీ పనితనం చూసి ఎంత గర్వపడుతున్నానో చెప్పలేను.
ఎన్ని అడ్డంకులు దొర్లినా.
అంటే, నువ్వు సాధించగలవని ఎవ్వరూ అనుకోలేదు.
-నా సహోద్యోగులు, నా భార్య కూడా. -సరే.
కానీ, ఇదిగో.
"ఐ లవ్ పార్క్" టోట్ కొనుక్కొనే మొదటి వ్యక్తిని నేనే కావాలనుకున్నాను.
ఎన్ని కుట్లున్నాయి, ఒకటా రెండా?
ఒకటే.
విజయవంతమైన ఉద్యమానికి కీలక అంశం ఏమిటో తెలుసా?
జ్ఞాపికగా ఇచ్చే టోట్, కదా?
-అవును. -అందరికీ తెలిసినదే.
పోనీలే, పార్క్స్ కమిషనర్ క్రాంట్జ్ గమనించకపోవచ్చులే.
-ఏ… కమిషనర్ క్రాంట్జ్? -అవును.
ఇదంతా చూడటానికి కాసేపట్లో ఆవిడ వస్తారు.
కానీ ఏదైనా దారుణమైన విషయం జరిగితే తప్ప సాధారణంగా ఆవిడ పార్క్ కి రారు కదా?
జోన్ బోన్ జోవీ తెచ్చుకున్న భోజనాన్ని ఆ నక్క తిన్నప్పుడు వచ్చినట్టు.
ఓహో, అదేం పర్వాలేదు.
ఎలా తయారైందో చూస్తానని అన్నారు.
అలాగా?
కంగారుపడకు, బంగారం.
ఏమీ మించిపోదు. మహా అయితే ఏం చేస్తారు?
ఇది ఆపేస్తారా? నీ ఉద్యోగం పీకేస్తారా?
ఇంట్లోంచి గెంటేస్తారా? నీకు కితకితలు పెడతారా?
కూచీకూచీకూ. నీ ఉద్యోగం పోయిందోచ్.
అలా చేయరులే. అది సరైన పని కాదు.
అర్ధరాత్రి మూడింటికి ఆ రెండడుగుల ఎత్తు నియంత మన మీద అరిచినప్పుడు,
అది కూడా తన సోఫా మీద తనే చెర్రీలు ఉన్న సీసా
పడేసుకున్నందుకు. మనమేం చెప్పాలి?
నో!
అందుకే వెనుక వైపు నుండి వెళ్ళమన్నట్టున్నారు నన్ను.
క్షమించండి. మన్నించండి. మన్నించండి.
మరో ఉద్యోగి ఉద్యమంలో చేరింది. షాండలియర్ దోచుకుంది! హూ!
అవును! దాన్ని కాల్చేయ్!
ఆకాశంలోకి ఎగరేసి నేల మీద పడి ముక్కలవ్వనీ.
లేదు, మీకు నా మద్దతు ఉంది.
పటిష్టమైన మద్దతు. కానీ బిట్సీ మరీ అంత చెడ్డది కాదేమో?
నీపై దొంగతనం మోపి అరెస్ట్ చేయించబోయింది.
అవును, ఆ మాట నిజం. కానీ ఆ సమస్య తీరిపోయింది.
ఆవిడేదో క్లియోపాత్రా రాణి అయినట్టు తను పడుకున్న పరుపుని నీచేత లాగించింది.
అదంతా,
ఈ విశాల నగరంలో మన కలలను సాకారం చేసుకోవటానికి మనం పడే పాట్లు.
బాయిలర్ రూమ్ అంత అపార్ట్మెంట్ లో అద్దెకి ఉన్నట్టుగా.
ఒక్క పాత్ర దొరక్కపోయినా వారానికి 35 ఆడిషన్లకి వెళ్లినట్టుగా.
ఒక్క పాత్ర కూడానా?
నేను కొన్నిటి విషయంలో కాల్ కోసం ఎదురుచూస్తున్నానులే.
అదే, ఒకదాని విషయంలో.
ఎవరైనా ఎత్తండి. వాళ్ళ నుండేనేమో.
ఏబీ. నా దగ్గర ఒక కొత్త క్లబ్ పాట ఉంది.
మరీ విడ్డూరంగా ఉందేమో విని చెప్పు.
బాగుంది, డీజే హైనీ, కానీ మళ్లీ కాల్ చేస్తాను.
చూడండి! నేనిప్పుడు ఒక డ్రాగన్ ని. ఆ పిల్లవాడు అన్నట్టు బల్లిని కాను.
ఏమైనా, ఐ లవ్ పార్క్ వేడుక మాంచి జోరుగా సాగుతోంది.
చాలా సరదా విషయాలు జరుగుతున్నాయి. ఇవేమీ ఓవెన్ చూడకపోవచ్చు.
ఎందుకంటే తన ధ్యాసంతా ఇంకా…
టోట్స్. మా దగ్గరున్నాయి. అన్నీ కాదనుకోండి. ఒక పెట్టె తగ్గింది.
కానీ, వచ్చి ఆనందంగా తీసుకోండి.
నా దగ్గరవి ఏవీ అమ్ముడవ్వలేదు.
మొదలుపెట్టామా? ఎందుకైనా ఎదురుచూస్తున్నాం అనుకున్నాను.
మోలీ, నేను ఒకటి అమ్ముకున్నాం. ఒకరికొకరం అన్నమాట.
అయితే, ఏమీ లేనట్టే.
నా బాస్ వస్తోంది. ఎవ్వరూ కొనుక్కోవట్లేదు. నా బాస్ వస్తోంది.
ఈ టోట్స్ విషయంలో చాలా ఒత్తిడి అనవసరంగా తీసుకుంటున్నావు అనిపిస్తోంది.
ఉన్న గడ్డు పరిస్థితిలో ఈమాత్రం ఒత్తిడి తీసుకోవటం
సమంజసం అని నా అభిప్రాయం.
కానీ ఒత్తిడి తగ్గించుకుంటే ఎక్కువ అమ్మవచ్చేమో.
-నిజమా? -వచ్చేశా. నా దగ్గర ఇక టోట్స్ లేవు.
నిజమా? ఎల్వుడ్, అద్భుతం!
చూశావా, అదే నేను చెప్పింది.
ఎల్వుడ్ తన పనికి తానే అడ్డు రాడు. అనవసరంగా ఎక్కువ ఆలోచించడు.
ఒకోసారి అవసరంగా కూడా ఆలోచించను.
కాసేపు టోట్ డేరాకి దూరంగా ఉండు.
ఎల్వుడ్ తో గడిపి ఒత్తిడి తగ్గించుకో.
సరే. చెప్పాలంటే,
బహుశా నాకు విరామం అవసరమే. సరే, పద.
మంచిది. పద!
-ఇంతకీ మనం ఏం చేస్తున్నాం? -సూపర్.
కింద ఆ గోల చూడు.
అవును, బాలేదు.
దానికి తోడు, నగరంలోని హోటళ్ళ ఉద్యోగులందరూ
మీకు వ్యతిరేకంగా వాళ్ళకి మద్దతు ఇస్తున్నారు.
అతిథులు వెళ్లిపోతున్నారు. కార్యక్రమాలు ఎడాపెడా రద్దు అయిపోతున్నాయి.
నువ్వు చాలా నిరాశావాదివి.
అయ్యో, మీరంటే కిట్టనివాళ్ళని ఇంటర్వ్యూ చేస్తున్నారు.
చూశావా? ఎంత నిరాశావాదమో.
బ్రాండన్హామ్ హోటల్ సమ్మె దగ్గర లైవ్ లో ఉన్నాము.
ఇక్కడ చిన్న చిన్న ఇబ్బందులన్నీ కలసి ఉద్యమంగా పరిణమించాయి.
హోటల్ వారసురాలు బిట్సీ బ్రాండన్హామ్ కు వ్యతిరేకంగా ఇది సాగుతోంది. ఒక ఉద్యోగినితో మాట్లాడదాం.
ఇక్కడ ప్రతి ఒక్కరూ బిట్సీ బ్రాండన్హామ్ ఉక్కు పాదం కింద
నలిగినవారే.
ఇంట్లో ఉన్న మీరు కూడా బిట్సీని ద్వేషిస్తుంటే, ఒక సైన్ బోర్డుతో ఇక్కడకి వచ్చి మాతో చేరండి.
ఫలహారాలు ఉన్నాయి ఆహా!
ఫల, ఫల, ఫల, ఫలహారాలున్నాయి
అణగారిన వర్గాల శక్తివంతమైన మాటలు.
హెలెన్, నువ్వు వెలిగించిన అగ్గిని నువ్వే మాన్పాలి.
-వెళ్ళు, చక్కబెట్టు. -ఆహా, సరే.
-నన్ను వెటకారం చేయకు. -నేను చేయలేదు.
కిందకి వెళ్లి, వాళ్ళ తిట్లన్నీ పడు. దీన్ని ముగించు.
లేదా, నేను ముగిస్తాను… ఇక్కడ నీ ఉద్యోగాన్ని.
ఇప్పుడే వెళ్తాను, మిస్ బ్రాండన్హామ్.
హేయ్! నా శాండ్విచ్ ఇక్కడ ఉండాలి.
ఛీ. అదే, పొరపాటయ్యింది.
అయినా తింటానులే.
అయ్యో, మన్నించండి. చాలా ముఖ్యమైన కాల్. కావచ్చు. హలో?
ఇంకో హెలెన్, మేయర్ కి షాండలియర్ చేర్చగానే
-కాల్ చేయమన్నాను కదా? -చేస్తాను.
చేయగలను… ఆ పని అవ్వగానే.
నీ బుర్ర నెమ్మదిగా పనిచేస్తుందని తెలుసు గానీ, నీ కాళ్ళపై కూడా ఆ ప్రభావం ఉంటుందనుకోలేదు.
కానివ్వు!
గట్టిగా మోగుతోంది, క్షమించండి. హలో?
ఇంకా షాండలియర్ ని చేర్చలేదు ఆమె.
నేనింకా ఇంకో హెలెన్ నే. కానీ నిజానికి నా పేరు ఏ…
-ఉంటాను. -సరే.
అది వాయిస్ మెయిల్ లోకి వెళ్ళనిస్తాను.
ఫోన్ ఎత్తు దయచేసి!
అది ఇంకా దారుణంగా ఉంది. అర్థమయ్యింది. చెప్పండి, మిస్ బ్రాండన్హామ్?
హాయ్, నేను జూలియా ఫ్లాన్. కాస్టింగ్ డైరెక్టర్ ని. హాయ్.
ఎలా ఉన్నారు? ఏం… హాయ్, అవును, నేను ఏబీని.
ఏబీ అని తెలుసు, పిచ్చిదానా. నీ ప్రతిభ ఇక్కడ అందరికీ నచ్చింది.
నువ్వా, ఇంకో అమ్మాయా అని ఆలోచిస్తున్నాం.
ఇంకోసారి ఆడిషన్ కి ఒక 45 నిముషాల్లో ఇక్కడకి రాగలవా?
దేవుడా!
అయ్యో, ఇప్పుడు ఒక పని మధ్యలో ఉన్నాను.
పర్వాలేదు. ఖచ్చితంగా వస్తాను.
డ్రైవర్! ఆపండి!
ఇంకా అలా పని జరగట్లేదు.
నాకు కాస్త ఒత్తిడి ఉన్నా, రెండు ఐస్క్రీంలు తింటుంటాను.
-నీకు పాల ఉత్పత్తులు పడవు కదా? -అది తర్వాత వచ్చే సమస్య కదా?
-సరే, నువ్వేం తింటావు బాస్? -ఆలోచించాలి.
నాకు ఆరెంజ్ క్రీమ్సికిల్ కావాలి. వద్దు, వద్దు. అందులో క్రీమ్ మరీ ఎక్కువ ఉంటుంది.
పాప్సికిల్ కి దగ్గరగా ఉండేది ఏదైనా?
వద్దు, అది కరిగిపోతుంది. నా యూనిఫాంని పాడుచేస్తుంది.
కమిషనర్ చూశారంటే, నా ఉద్యోగమైనా పోతుంది, శాశ్వతంగా పార్క్ అయినా మూసేస్తారు.
ఏమీ లేకుండా ఉత్తి కోన్ తింటాను.
మరీ పిచ్చితనంగా ఉందా?
-బాస్, బానే ఉన్నారా? -బానే ఉన్నాను.
నిజానికి లేను.
నిరంతరం ఏదో ఒక విషయంలో చింతగానే ఉంటున్నట్టున్నాను.
ఎల్వుడ్, నువ్వెలా చింత లేకుండా ఉంటావు? ఎప్పుడూ, దేని గురించీ కూడా?
అదా, తేలిక. అన్ని పనులూ వాటంతట అవే జరిగిపోతుంటాయి.
ఎల్వుడ్, అయ్యో! ఏం చేస్తున్నావు?
కోన్ అడుగు భాగం నాకు చాలా ఇష్టం.
నీ బుర్రంతా…
అంతా వూష్, వూష్, వూష్ అన్నట్లుంటే
ఆలోచనలన్నీ బ్లా, బ్లా, బ్లా అంటుంటే
ప్రపంచమంతా హే, హే, హే, హే అంటుంటే
నేనా గోలని ఆగిపోమంటాను, ప్రపంచాన్ని పోపొమ్మంటాను
నా మనసుని మాత్రమే నేను వింటాను, ఎందుకంటే నా మనసెప్పుడూ చెప్పేది
నాకు అవసరమైన దాన్నే
-నా రోజుని నడిపించటానికి -ఏమిటది?
ముందుకి సాగిపో
ఏది ఏమైనా
ఆలస్యమయ్యింది, అంతేగా? ఏం పర్వాలేదు
పొరపాటయ్యింది, అంతేగా? ఎవరి వల్ల కాదు?
ఎన్నిసార్లు కొంప మునిగిపోయిందని అనిపించింది
మరి అయ్యిందా?
-లేదే -అది నిజమే.
నిజంగా ఏదైనా కొంప మునిగితే, అప్పుడు చూసుకోవాలి
దాని గురించే మళ్లీ మళ్లీ ఆందోళన పడే బదులు
చిన్న చిన్న విషయాల చింత వద్దు
తడి పెయింట్
అన్నీ చిన్నవే కదా మరి? వదిలేసేయ్
ఎందుకంటే తెలుసుగా
దానివల్ల ఉపయోగం లేదు
ఇంకా చింతని ఎక్కువ చేస్తుంది
జీవితంలో మన చేతిలో ఉన్నది నేడు మాత్రమే
కనుక ఏదైనా సమస్య వస్తే నేను అనుకుంటాను
సరే, ముందుకి సాగిపో
ఏది ఏమైనా
-నువ్వు ప్రయత్నించు. -సరే.
సరే, ముందుకి సాగిపో
ఏది ఏమైనా
-హేయ్, కాస్త నయంగానే అనిపిస్తోంది. -చూశావా?
నేను పన్ను కట్టలేదు
-ఎవరు కడతారు? -ఏంటి?
చిన్నప్పుడు సిమెంట్ తిన్నాను
-అయ్యో. -నిజమా?
ఒకసారి పైకి చెప్పలేని కారణాల వల్ల
సాక్షినై కాపాడబడాల్సిన పరిస్థితికి వచ్చాను
-కానీ పట్టించుకోలేదు -ఎల్వుడ్?
ఏదైనా తేడా జరిగితే అప్పుడు చూసుకోవాలి
మళ్లీ మళ్లీ దాని గురించే చింతించకుండా
నాతో కలసి పాడు.
సరే.
చిన్న చిన్న విషయాల గురించి చింత వద్దు
అంటే అన్నీ చిన్నవే కదా? వదిలేసేయ్
ఎందుకంటే ఎలాగూ ఏమీ మన చేతుల్లో లేదు
ఈరోజు చింత పెరిగిపోతుంది, అంతే
ఈ జీవితంలో మన చేతుల్లో ఉన్నది నేడు మాత్రమే
కనుక ఏదైనా సమస్య వస్తే నేను అనుకుంటాను
సరే, ముందుకి సాగిపో
ఏదైతే అది కానీ అని
హేయ్, యే
నా రెస్యూమేలో అబద్ధం చెప్పానేమో, ఎవరికి లెక్క?
స్వరాలు తప్పు పాడానేమో, ఎవరికి లెక్క?
పచ్చి చికెన్ తినటానికి ఇష్టపడతానేమో, ఎవరికి లెక్క?
మూడు టోట్స్ నే అమ్మానేమో, ఎవరికి లెక్క?
ఏంటి? మూడు టోట్స్ నే అమ్మావా?
టోట్, టోట్, టోటల్లీ టోట్స్
ఏంటి? అన్నీ అమ్మేశాను అన్నావు?
నా దగ్గర లేవు అన్నాను.
అది విని నువ్వు పరమానందభరితుడివి అయ్యావు.
-ఇప్పుడు చింతిస్తున్నావు. -ఎల్వుడ్, టోట్స్ ఎక్కడ?
పద, పద.
ఈ రెండు నెలలూ క్లిష్టంగా గడిచాయి.
ఆడిషన్స్
చక్కగా చేశావు, మెటిల్డా. వచ్చినందుకు ధన్యవాదాలు.
హేయ్, హాయ్. పాత్ర కోసం నిన్ను పైనుంచి తోసేసినా తోసేస్తాను!
ఊరికే అన్నాను. మన్నించు. చాలా ఉత్సాహంగా ఉన్నాను.
నీకోసం సిద్ధంగా ఉన్నాం, ఏబీ.
హెలెన్ ఎక్కడ చచ్చింది?
అదేనా? కాదు, అది ల్యాంప్ పోస్ట్.
అదేనా? కాదు, ఒకే అప్పచ్చి కోసం కొట్టుకుంటున్న రెండు పావురాలు.
-బిట్సీ… -బాల్కనీల్లోకి అలా హఠాత్తుగా రావటం ఆపేయ్.
నింజా లాగా ఉన్నావు.
-చెప్పు? -వాళ్ళ షరతులు ఏమిటో చెప్పారు.
-సరే, ఎంత పరిహారం ఇవ్వాలట? -డబ్బు మాత్రమే కాదు.
సూపర్.
పనివేళల్లో మార్పులు, తక్కువ సిమెంట్, అగ్నిప్రమాదాల్లో తప్పించుకొనే దారులు బాగుచేయాలట.
-పాదాలకి మసాజ్ ఏమీ అక్కరలేదటా? -కోరికల్లో బేరానికి అవకాశం ఉందన్నారు.
ఒక్క షరతు మీద సమ్మె విరమించుకుంటాం అన్నారు.
కానీ నేను ఆ ప్రసక్తే లేదని చెప్పేశాను.
ఏమిటది?
క్షమాపణ చెప్పాలన్నారు.
ఏర్పాటు చెయ్యి.
నిజంగానా? మీరు ఎప్పుడూ దేనికీ ఎవ్వరికీ క్షమాపణ చెప్పరని అనుకున్నానే.
క్షమాపణ చెప్పినట్టు ఎప్పుడూ నటించలేదనుకున్నావా?
డబ్బు ఆదా అవుతుంది, పేదవాళ్ళని బుట్టలో వేస్తుంది, తక్కువలో పోతుందనుకుంటే,
అలా చేసేస్తాను.
పైగా, దానర్థం మేయర్ తో నేను అనుకున్న కార్యక్రమం జరుగుతుందని.
-అర్థమయ్యింది. -అందుకే నేను డబ్బున్నదాన్ని, నువ్వు హెలెన్ గా మిగిలావు.
చూడు, ఆ టోట్స్ ఇక్కడే ఎక్కడో ఉండాలి.
-నాన్నా! నాన్నా, శుభవార్త. -టోట్స్ దొరికాయా?
ఏంటి? లేదు. వాకీ దొరికింది. కాసేపు కనిపించలేదు.
కానీ మీకు చెప్పలేకపోయాము కనుక మీకది తెలియలేదు.
-ఎందుకంటే వాకీయే పోయింది కనుక. -మంచిది కన్నా. శభాష్.
నాన్నా, నిజానికి అది దొరికింది నాకే.
-కాబట్టి "శభాష్" చెందాల్సింది నాకు. -శభాష్.
అయ్యో, పర్వాలేదు నాన్నా.
హేయ్, నేను వాటిని పోగొట్టినందుకు క్షమించు.
అయినా ఏం పర్వాలేదని నా అభిప్రాయం.
-ఓవెన్? -టోట్స్ దొరికి ఉంటాయి.
దొరికాయా?
లేదు, కానీ కమిషనర్ నా పక్కనే నుంచొని ఉన్నారు.
నువ్వు ఎక్కడున్నావని అనుకుంటున్నారు.
అద్భుతం. చాలా బాగుంది. వచ్చేస్తున్నా.
-కచేరీకి సిద్ధమవ్వాలి. -కచేరీతో అన్నీ చక్కబడతాయి.
అంటే లిప్స్టిక్ వేసుకొని నేను సర్జరీ చేయటానికి వీలు లేదంటారా?
అలా అయితే నీ కొత్త కిడ్నీకి వీడ్కోలు చెప్పుకో.
అయిపోయింది.
చాలా బాగుంది, ఏబీ. నీతో టచ్ లో ఉంటాము.
మంచిది! థాంక్యూ. సరే.
హమ్మయ్య.
ఓ, అయ్యో, షాండలియర్.
బాగానే చేసింది.
తనని లెక్క చేయక్కరలేదు. మెటిల్డా ఏజంట్ నుంచి ఈమెయిల్ వచ్చింది.
ఇంకో నటిని మనం పిలిచేసరికి తనకి కంగారుగా ఉందట.
పాత్రను వదులుకోలేక, తక్కువ పైకానికే నటించటానికి ఒప్పుకుంటోంది.
అద్భుతం. ఆ పిల్ల ఏబీని అలా వాడుకున్నందుకు నాకు ఏదోలా ఉంది.
పర్వాలేదులే. తను చాలా మంచిది.
నా షాండలియర్ మరచిపోయాను.
ఇది తీసుకువెళ్ళటానికి వచ్చాను.
ఆడిషన్స్ కి నా సొంత లైట్ తెచ్చుకోవటం నాకిష్టం.
ఊరికే అన్నాను. పర్వాలేదు. అంతా బానే ఉంది.
బిట్సీ, హాయ్. చెప్పండి.
బిట్సీ? ఏంటి, ఇక నుండి మనం పేర్లు పెట్టి పిలుచుకోవాలా?
ఎందుకంటే నీ పేరు నేను గుర్తుంచుకోబోవట్లేదు.
లేదు, మన్నించండి, కానీ…
అంతే, ఇక నావల్ల కాదు
మిమ్మల్ని మెప్పించటానికి పడిన పాట్లు చాలు
మీ చెత్త మీరే ఎత్తుకోండి, మీ అహంకారాన్ని కూడా మీరే కాసుకోండి
పనిలో పనిగా
మీరు సరిగ్గానే విన్నారు
మీ మౌనం మీ ఆశ్చర్యానికి ప్రతీక అనుకుంటా
స్వాగతం
మీ కాళ్ళు తుడుచుకోవటానికి నేనింక లేను
నీకు స్పష్టత ఇష్టం కదా, బిట్సీ? స్పష్టంగానే చెప్తాను విను
మెత్తటి అమ్మాయిల్లో కూడా కఠినత్వం ఉంటుంది
వాళ్ళకి తెలిసొచ్చినప్పుడు
ఇక పడింది చాలు, చాలు, చాలు
చాలు చాలు చాలు
ఊ, ఊ
చాలు, చాలు
ఊ, ఊ
నీ స్వయం కృతం, నువ్వు చెడ్డ బాస్ వి మరి
మాలో ప్రతి ఒక్కరినీ వాడుకున్నావు ఇప్పుడు ఫలితం అనుభవిస్తున్నావు
ఇక నావల్ల కాదు, నీ షాండలియర్ నువ్వే మోసుకో
ఇది బరువైనది, నువ్వు చిన్న మనిషివి
కనుక అది కష్టమైన పనే
కానీ నేను చెప్పేది చెప్తాను
చెత్త పనులు నా ఆత్మగౌరవానికి తగనివి
నిజానికి, నేను నీకు ఎదురు నుంచుంటున్నాను
అన్నట్టు, నీకు నా పేరు తెలియదు కదా?
నా పేరు ఏబీ!
నేను ఇంత పని చేయగలనని ఎందుకు అనుకున్నాను?
ఓటమిని అంగీకరించేదాన్ని కాను కదా?
బహుశా వాస్తవానికి
నేనే అనర్హురాలినేమో?
ఇక పడిన పాట్లు చాలు
ఊ, ఊ
చాలు, చాలు
హలో, బిట్సీ, ఇంకా ఉన్నారా?
-నేను పని మానేస్తున్నాను. అర్థమయ్యిందనుకుంటాను. -నువ్వు మాట్లాడటం మొదలుపెట్టగానే రోత మొదలయ్యిందట.
కానీ నీకే మంచిది. పని మానేసే అంత స్థైర్యం అందరికీ ఉండదు.
అయ్యో, మీరు చూశారా?
నేనేదో నా విసుగుని బయటపెట్టుకుంటున్నాను. కంగారు పడకండి. ఇక అయిపోయింది.
నాకు నచ్చింది. ఆడిషన్లో అదే చేసి ఉండాల్సింది.
ఏమిటి మీరు అనేది?
ఈ నటనా రంగం చాలా అన్యాయమైనది కన్నా.
కానీ వివేకం గలవారు దాన్ని దాచుకోరు. దాన్ని తెలివిగా వాడుకుంటారు.
ఆ గదిలోకి అవే భావాలతో అడుగుపెట్టు. నేను ఏర్పాటు చేస్తాను.
నిజమా?
దేవుడా. మన్నించండి.
అంటే, తొక్కేం కాదు. నేను దీన్ని నా నటనలో వాడుకుంటాను.
అది! శభాష్. ఇక దాన్ని శుభ్రం చేసేయ్.
అవును. అదే, ఖచ్చితంగా చేస్తాను. మీ మొహం. మన్నించండి. నేనింకా అయోమయంలో ఉన్నాను.
నేను శుభ్రం చేస్తాను. నోరు మూసుకోండి.
ఊరికే అన్నాను. చీపురు ఉందా?
మీకు నేను కలిగించిన బాధకు నన్ను క్షమించండి.
ఆ బాధకు ప్రత్యామ్నాయంగా, నేను మీకు అందిస్తున్నాను…
ఆగండి, మేము అడిగింది ఇది కాదు.
-కాదా? -కాదు.
ఇంటర్నెట్లో దొరకబుచ్చుకున్న క్షమాపణ ప్రసంగం మాకు వద్దు.
అది మీ మనసులోంచి ఎలాగూ రావట్లేదు.
ఏమంటున్నావు, నా విలువైన ఉద్యోగినీ?
ఒక్క మనిషికి మనస్పూర్తిగా క్షమాపణ చెప్పటం మేము చూడాలి.
ఓహో, ఒక్క మనిషికేనా? అంతే కదా? ఎవరికి?
-హెలెన్. -ఏంటి?
ఆ మాట చెప్పటం మరచిపోయాను.
ఎవరికి క్షమాపణ చెప్పాలి అనే విషయం అంత ముఖ్యం కాదనుకున్నాను.
అసలు నీకు నేనెందుకు క్షమాపణ చెప్పాలి?
నాకూ ఒక్క విషయం కూడా గుర్తురావట్లేదు.
కానీ మీరా పని చేస్తే వెంటనే సమ్మె ముగుస్తుంది.
-ఇదంతా అయిపోతుంది. -కానివ్వండి!
ఐదు శాతం జీతాల పెంపు, ఒక అదనపు సెలవు దినం.
బాత్రూం విరామానికి మరో 15 నిముషాలు.
ఇంకెప్పుడూ క్షమాపణా గిమాపణా అన్న మాటలు నాకు వినిపించటానికి వీలు లేదు.
ఇక పొండి నా కళ్ళ ముందు నుంచి.
మన జీతం పెరిగింది, మిగిలిన రోజంతా సెలవు దొరికింది.
ఆగండి. అది కాదు నా… సరే!
హెలెన్, మేయర్ తో సమావేశానికి ఏర్పాటు చెయ్యి. సమ్మె ముగిసిందని చెప్పు.
నాకో డ్రింక్ కూడా కలుపు.
-బిట్సీ క్షమాపణ చెప్పనందుకు చింతిస్తున్నాను. -పర్వాలేదు.
మీకు కావలసినది కాక, ఇంకా ఎక్కువ ఇప్పించాను. అందుకు సంతోషం.
ఏంటి, ఇదంతా నీ ఉపాయమా?
అవును, నా విచక్షణ అనన్యసామాన్యమైంది. తను నాకు క్షమాపణ చెప్పదని నాకు తెలుసు.
ఈసారి మీకేమైనా కావాలంటే, సమ్మె చేయద్దు. హెలెన్ దగ్గరకి వస్తే చాలు.
బిట్సీ యజమానే కానీ, ఒక రకంగా బాస్ ని నేనే.
అది మరచిపోవద్దు.
అడిగో వచ్చేశాడు. మేము ఇక్కడ
చాలా సేపటి నుండి కమిషనర్ క్రాంట్జ్ తో మాట్లాడుతూ ఉన్నాము.
కంగారుపడద్దు, నాన్నా. మొహమాటపు నవ్వుతో మోలీ నిశ్శబ్దం లేకుండా చూసుకుంది.
-హాయ్, ఓవెన్. -హలో, కమిషనర్ క్రాంట్జ్.
-అలా. -ఓవెన్,
నేనిలా వచ్చి చూద్దామనుకున్నాను…
మీరు చెప్పే కంటే ముందు నన్ను చెప్పనివ్వండి.
ఈరోజు నిధుల సేకరణ వేడుక అంత గొప్పగా జరగట్లేదని తెలుసు.
అసలు ఈ ఉద్యమం ఈనాటి వరకు సరిగ్గా నడవనేలేదేమో.
చిన్న చిన్న పొరపాట్లు జరుగుతూనే ఉన్నాయి.
అందుకని క్షమాపణ చెప్పాలి అనుకుంటున్నాను.
ఓవెన్, నేను ఇక్కడకి తరచు రాకపోవటానికి అసలైన కారణం చెప్పనా?
-చెప్పండి. -మీకు చెట్ల ఎలర్జీ ఉందా?
లేదు, లేదు. నాకు చెట్లంటే ప్రాణం.
ఇక్కడ అంతా సవ్యంగానే జరుగుతోందని తెలుసు కనుక.
అవునా? నిజమా?
నేను దృష్టి పెట్టాల్సిన అవసరమున్న పార్క్స్ నే నేను సందర్శిస్తుంటాను.
ఉదాహరణకి ఉదయం నేను క్లేర్మాంట్ పార్క్ కి వెళ్ళాల్సి వచ్చింది.
ఎందుకంటే ఎవరో బుల్లి బుల్లి స్వెట్టర్లు అల్లి ఎలుకలకి తొడుగుతున్నారు.
-చూడటానికి భలే ముచ్చటగా ఉన్నాయి, కానీ అది చట్టవిరుద్ధం. -నేను ఆ పార్క్ కి వెళ్ళాలి.
సెంట్రల్ పార్క్ కి ఓవెన్ టిల్లర్మన్ ఉన్నాడు.
ప్రతి చిన్న అంశం మీదా శ్రద్ధపెడుతూ నిన్ను నువ్వు అరగదీసుకుంటున్నావు.
చూడు, ఎంత దారుణంగా ఉన్నావో. చెమటలో స్నానం చేసినట్టు.
అంత చెమట లేదు. ఉందనుకోండి.
మాట వరసకి అంటున్నాను. ఈ పార్క్ లోని అన్ని విషయాల గురించి కంగారు, ఒత్తిడి పడుతున్నావు.
అదంతా ఇక్కడకి వచ్చేవారు హాయిగా ఆస్వాదించటం కోసం,
వాళ్ళ జీవితాల్లోని ఒత్తిడిని, కంగారుని మరచిపోవటం కోసం.
నీకు నిజంగా చాలా చెమట పడుతోంది.
డాక్టర్ ని కలవరాదూ? ఏదో ఆరోగ్య సమస్యలా ఉంది.
టోట్ బ్యాగ్స్ సంగతి ఏమిటి? వాటికి ఒక్క కుట్టే ఉంది.
రెండు కుట్లు వేయించాల్సింది అనుకో.
కానీ, అయితే ఏమయ్యింది? ఉద్యమం విజయవంతం అయ్యిందిలే.
విజయవంతం ఎలా అయ్యింది?
గమనించు.
ఎక్కడ చూసినా ఈ పార్క్ ని ప్రేమించే జనం కనిపిస్తున్నారు.
ఎక్కువమంది హాజరవుతున్నారు. చెత్త పడేయటం తగ్గిందని కూడా గమనించాము.
ఏమనుకున్నావు? మార్పు అనేది అంత సులభమా?
ఇలాంటివాటికి సమయం పడుతుంది.
విత్తుకి నీరుపోయగానే రాత్రికి రాత్రే మొలకెత్తదు.
అంటే, కొన్ని మొలకెత్తుతాయనుకోండి. ఉద్యాన పరిభాష వాడినందుకు ధన్యవాదాలు.
బహుశా నాకు ఒత్తిడి ఎక్కువై పూపరిమళాన్ని పీల్చటమే మరచిపోయినట్టున్నాను.
ఓవెన్, నేను ఈరోజు రావటానికి కారణం ఈ ఉద్యమం విజయానికి
అభినందనలు తెలుపటానికి.
-కనుక, మీకు అభినందనలు. -ధన్యవాదాలు.
అలాగే, నా స్నేహితుడు డెరిక్ ని ఇక్కడ కలుసుకొనే పని కూడా ఉంది.
చాలా సరదా మనిషి. ఎక్కడున్నాడో చూస్తాను.
ఉంటాను, ఓవెన్. అక్కడున్నాడు! డెరిక్! డెరిక్!
వావ్, చూశావా?
దీనికి తనే ఆది, తనే మది, ఇక తనే సోది.
క్షమించు. అంతకంటే ప్రాస తట్టలేదు.
నువ్వంటే గర్వంగా ఉంది!
బాస్. నాకేం దొరికిందో చూడండి.
-టోట్స్! -బాగున్నాయి.
పెట్టె లోంచి పడి, కొండ మీద నుండి జారి,
నీళ్ళలో పడ్డట్టున్నాయి.
చెప్పాగా బాస్? ఎప్పుడూ పని అనుకూలంగా జరిగిపోతూ ఉంటుంది.
అవును, ఎల్వుడ్. అంతే కావచ్చు.
ఏదో ఏదో అవుతోంది, బాగున్నట్టే ఉంది
చక్కగా రూపుదిద్దుకుంటోంది
ఇష్టంగా కష్టపడటంతో మొదలుపెట్టాము
ఇప్పుడు వేసవి పళ్ళ రసాలు రుచి చూస్తున్నాము
ఆశాకిరణంతో మా కలలు వికసిస్తున్నాయి
టోట్ బ్యాగ్స్.
చూడండి, మేమేం కనుగొన్నామో
మోలీ
మనమందించే ప్రేమ
హాయ్.
అది మనకే తిరిగివస్తుంది
మనమందించే ప్రేమ
అది మనకే తిరిగి వస్తుంది
కష్టకాలంలో ఒకరికొకరం ఉన్నాము
ఇప్పుడు కొన్ని పట్టించుకోవటం మానాలి
కష్టాలు, చింతలు అన్నీవదిలేశాము
వాడిని బాతు కరిచింది
బాతులకి పళ్ళుంటాయి!
భవిష్యత్తుని చూడాల్సిన సమయం వచ్చింది
గమ్యం వైపుకి దృష్టి పెట్టాలి
మనమందించే ప్రేమ
మనకే తిరిగి వస్తుంది
మనమందించే ప్రేమ
మనకే తిరిగి వస్తుంది
ఈ ఆటకి విజేత నేనేగా
క్షమాపణ పేరిట బిట్సీని బుట్టలో వేసేశాగా
తనే రారాణి, కానీ నా శిరచ్ఛేదం ఏనాటికీ చేయలేదుగా
పట్టుకొని నా కోరికలన్నీ చెప్పేశా
తన ఎత్తుకి పై ఎత్తుని వేసేశా
తను అరిచి గీపెడుతుంటే కులాసాగా కూర్చున్నా
మనం ఇచ్చేదే మనకి తిరిగి వస్తుంది కనుక
విత్తు నాటితే చివరికి
ప్రసాదాన్ని స్నేహితులతో పంచుకోండి
మీరు ఎలా ఉన్నా, ప్రేమ తిరిగి వస్తుంది
మనమందించే ప్రేమ
మనకే తిరిగి వస్తుంది
మనమందించే ప్రేమ
మనకే తిరిగి వస్తుంది
మనమందించే ప్రేమ
మనకే తిరిగి వస్తుంది
మనమందించే ప్రేమ
మనకే తిరిగి వస్తుంది
మనమందించే ప్రేమ
మనకే తిరిగి వస్తుంది
మనమందించే ప్రేమ
మనకే తిరిగి వస్తుంది
సబ్ టైటిళ్లను అనువదించినది: రాంప్రసాద్